CELEX: 62015TN0549
Language: lt
Date: 2015-09-22 00:00:00
Title: Byla T-549/15: 2015 m. rugsėjo 22 d. pareikštas ieškinys byloje Guiral Broto/VRDT – Gastro & Soul (Cafe Del Sol)

16.11.2015   
            
            
               LT
            
            
               Europos Sąjungos oficialusis leidinys
            
            
               C 381/52
            
         2015 m. rugsėjo 22 d. pareikštas ieškinys byloje Guiral Broto/VRDT – Gastro & Soul (Cafe Del Sol)
   
   (Byla T-549/15)
   (2015/C 381/63)
   Kalba, kuria surašytas ieškinys: ispanų
   
      Šalys
   
   
      Ieškovas: Ramón Guiral Broto (Marbelja, Ispanija), atstovaujamas advokato J. de Castro Hermida
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   
      Kita procedūros Apeliacinėje taryboje šalis: Gastro & Soul GmbH (Hildesheimas, Vokietija)
   
      Su procedūra VRDT susijusi informacija
   
   
      Pareiškėja: kita procedūros Apeliacinėje taryboje šalis.
   
      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodiniai elementai „CAFE DEL SOL“ – Registracijos paraiška Nr. 6 1 04  608.
   
      Procedūra VRDT: protesto procedūra.
   
      Ginčijamas sprendimas: 2015 m. liepos 16 d. VRDT penktosios apeliacinės tarybos sprendimas byloje R 1888/2014-5.
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti ginčijamą sprendimą ir pripažinti protestą pagrįstu ankstesniu prekių ženklu, kuris priklauso protesto pateikėjui Ramón Guiral Broto, t. y. Ispanijos prekių ženklu Nr. 2348110, priskiriamam 42 klasei pagal tarptautinę Nicos klasifikaciją,
            
         
               —
            
            
               pripažinus protestą priimtinu, patvirtinti protestų skyriaus sprendimą, kuris atmetė Vokietijos komercinės bendrovės Gastro & Soul GmbH pateiktą paraišką Nr. 006104608 dėl Bendrijos prekių ženklo CAFE DEL SOL, naudojamo 43 klasei pagal tarptautinę Nicos klasifikaciją priskiriamoms „Maisto ir gėrimų parūpinimo paslaugoms ir laikinam apgyvendinimui“, arba, jeigu Bendrasis Teismas neturi tokios jurisdikcijos, grąžinti bylą nagrinėti VRDT apeliacinei tarybai ir nurodyti, kad protestas turi būti priimtas,
            
         
               —
            
            
               pripažinti priimtinais ne tik per administracinę procedūrą pateiktus įrodymus, bet ir įrodymus, kurie pridėti prie šioje byloje nagrinėjamo ieškinio ir sunumeruoti nuo 1 iki 14 bei išvardyti prie ieškinio pridėtame priedų sąraše.
            
         
      Pagrindai, kuriais remiamasi
   
   Pagrindai ir pagrindiniai argumentai yra tokie patys, kaip nurodyti byloje T-548/15.